Решение на Общия съд от 21 февруари 2024 г. — Nextrend/EUIPO – Xiamen Axent Corporation и Axent Switzerland (Тоалетни (част от -))
(Дело T-82/23)1
(Промишлен дизайн на Общността — Производство за обявяване на недействителност — Промишлен дизайн на Общността, представляващ тоалетни (части от -) — Предходен промишлен дизайн на Общността — Основания за недействителност — Оригиналност — Различно общо впечатление — Степен на свобода на автора — Член 6 и член 25, параграф 1, буква б) от Регламент (ЕО) 6/2002)
Език на производството: английски
Страни
Жалбоподател: Nextrend GmbH (Фльорсхайм на Майн, Германия) (представители: T. Weiland и C. Corbet, avocats)
Ответник: Служба на Европейския съюз за интелектуална собственост (представител: E. Nicolás Gómez)
Други страни в производството пред апелативния състав на EUIPO, встъпила в производството пред Общия съд: Xiamen Axent Corporation Ltd (Хайканг, Китай), Axent Switzerland AG (Рапенсвил-Йона, Швейцария) (представители: M. Ring и A. Wan, avocats)
Предмет
С жалбата си на основание член 263 ДФЕС по същество жалбоподателят иска да бъде отменено решението на трети апелативен състав на Службата на Европейския съюз за интелектуална собственост (EUIPO) от 7 декември 2022 г. (преписка R 1604/2021-3).
Диспозитив
Отхвърля жалбата.
Осъжда Nextrend GmbH да понесе, освен направените от него съдебни разноски, и тези на Xiamen Axent Corporation Ltd и Axent Switzerland AG, възникнали в производството пред Общия съд.
Службата на Европейския съюз за интелектуална собственост (EUIPO) понася направените от нея съдебни разноски.
____________
1     ОВ C 121, 3.4.2023 г.